Antheraeopsis

se Systematisk inndeling

Antheraeopsis er en slekt av sommerfugler som hører til familien påfuglspinnere (Saturniidae).

Utseende 
Store til svært store (vingespenn 90-200 millimeter), langvingede, rødbrune eller gulbrune påfuglspinnere. Hannenes vinger er markert sigdformede. Begge vingepar har en smal, rett, brun tverrstripe, området utenfor denne er lysere enn det innenfor. Hver vinge har en liten, rund øyeflekk.

Levevis 
Som vanlig for påfuglspinnere kan larvene lever på mange ulike slags busker og trær.

Silkeproduksjon 
Som de fleste sommerfugler produserer larvene til denne slekten silke. Selv om de ikke lager slike mengder av den som silkeormer, er silken av høy kvalitet, og silke fra Antheraeopsis assamensis har en elegant og svært holdbar, gyllen farge. Arten har vært brukt i silkeproduksjon i mange hundre år, silken er svært eksklusiv og har vært forbeholdt kongehuset i Assam.

Utbredelse 
Slekten er utbredt i Sørøst-Asia.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Overfamilien spinnere (i vid forstand), Bombycoidea
 Familien påfuglspinnere, Saturniidae
 Underfamilien Saturniinae 
 Slektsgruppen Saturniini
 Slekten Antheraeopsis Wood-Mason, 1886
 Antheraeopsis assamensis (Helfer, 1837) 
 Antheraeopsis brunnea van Eecke, 1922
 Antheraeopsis castanea Jordan, 1910
 Antheraeopsis chengtuana Watson, 1923
 Antheraeopsis formosana Sonan, 1937
 Antheraeopsis mezops Bryk, 1944
 Antheraeopsis paniki Naessig & Treadaway, 1998
 Antheraeopsis rubiginea Toxopeus, 1940
 Antheraeopsis rudloffi Brechlin, 2002
 Antheraeopsis subvelata Bouvier, 1930
 Antheraeopsis youngi Watson, 1915
 Antheraeopsis yunnanensis Chu & Wang, 1993

Kilder 
 Markku Savela's Lepidoptera and some other life forms: Sjekkliste over artene. Hentet 9.11. 2012.
 Bilder av artene

Eksterne lenker 
 
 Saturniidae Web - Antheraeopsis. Med bilder av de fleste artene 

Påfuglspinnere
Dyr formelt beskrevet i 1886
Dyr formelt beskrevet av James Wood-Mason